Die Here Jesus sluit omtrent sy woorde af met hierdie woorde aan sy dissipels, want nadat Hy hierdie woorde gesê het, het Hy gaan bid en daarna is Hy gevange geneem.
Die Here gebruik hierdie soort versoekinge sodat ‘n mens homself kan ontdek: sodat jy self kan sien waar jy met jou geloof staan, en hoe eerlik jy teenoor die Here is.
Ons lees in byvoorbeeld 1 Petrus 4:12 dat Petrus aan die Christene skryf dat hulle nie verbaas moet wees oor die vuurgloed van vervolging wat oor hulle gaan nie. Dit is ‘n beproewing om te sien of hulle ondanks alles bly vashou aan die gemeenskap met Christus en sy lyde.
Dink verder aan Exodus 15: die gedeelte oor die water van Mara. Daar staan in vers 25 geskryf dat die Here ‘n proef aan die volk gestel het.
Jakobus begin sy brief om te skrywe dat dit vir hom ‘n suiwer vreugde is om in versoekinge te val, want hulle weet dat die beproewing van die geloof lydsaamheid werk.
Hierdie soort versoeking word deur die Satan bewerk, omdat Hy ons daarmee wil oorhaal om sonde te doen.
Die Satan loer met sy beproewinge op ons en die oomblik wanneer ons verslap in ons waaksaamheid en ons gebede dat die Here ons asseblief moet bewaar, slaan hy op ons toe.
Sonder die genade en krag van die Here is dit nie vir ons moontlik om hierdie aanvalle van die Satan op ons te kan oorkom nie.
Hierdie gebed is deel van die nugterheid van ‘n christen se lewe. Daar staan mos in 1 Petrus 5:8 geskryf dat ons nugter en waaksaam moet wees, want die duiwel, ons teëstander, loop rond soos ‘n brullende leeu wat soek wie hy kan verskeur.
In die tweede plek moet ons ook ondersoek hoeveel krag daar sit in hierdie versoekings wat oor ons lewe kom.
Ons moet nie die fout maak om te dink dat die mag van die duiwel en van ons begeertes nie groot is nie.
Aan die ander kant is die duiwel se mag ook maar beperk. Dit is nie so groot soos God se mag nie. Daarom gebruik die Satan allerhande dienaars om hom te help in sy taak om te verwoes en af te breek..
Hy het getroue bondgenote in die engele wat saam met hom geval het toe hulle teen die Here in opstand gekom het.
Verder is daar nog al die steun wat die Satan ontvang van die mense wat hulleself aan die slegtheid van die sondes oorgee.
Al hierdie dinge beteken eenvoudig dat die duiwel ons tog soms in sy veldtog teen die Here in sy diens gebruik.
Die huwelik is die simbool van ons omgang met die Here - maar dikwels gaan dit baie skurf in sommige van ons christene se huwelikke.
Dis baie moeilik om teen hierdie onsigbare gevalle engel te stry, want ons kan nie sien waar hy is en waarvandaan hy kom nie. Hy val ook juis ons geestesgawes aan - daarom sien ons nie altyd die letsels dadelik raak nie!
Daarom wil die Here hê dat ons altyd in verset moet wees teen ‘n ding wat ons verlei om van die waarheid af weg te val.